vae dien joes messuyns als momboer jasps jorijs
en mgrietens de gheyse kynden jasps wijlen de
gheyse come is bijden raede vander stadt te kynnen
gheven den selven rade hoe dat jasp voirs gehadt
hadde een quaet boen en soe quaet gheweest hadde
en hadde men niet wel daer toe ghesien datmen tselve
soude hebben moeten afsaghen en soe hadde de voirs
joes nae dien and meests en opairgijns tselve onder
handen ghehadt hadden genomen meesten janne
vivengnz die welke tselve been tot redelijcker cuen
brach hadde en tselve bijcans pperlijken ghenesen
Beghende dair van soet wel redelijken was sijnen
behoirlijken salar Den welcken die selve joes hem
midts den soberheyden vanden goeden niet en coste gegeve
want de voirs drie kynden maer en hadden sesse dach
lants geleghen te huldenberghe Item thien stuvs
Item tvijfste deel van twee boend bosch Item noch
elf stuvs op eenen hoff inde vleminckstrate Ende
noch achste en eenen halven stuvers opten wildeman
van den welcken goeden de voirs jasp tot sijnen
deele niet meer en hadde dan tderdendeel vanden
selven goeden chijsen renten Endo soe behoefde
wel midts dien dat de voirs joes veele
meer aen de voirs kynderen verleet hadde
dan de selve goede jairlijcx uutdroeghen soudeme
den voirs meesten janne betalen ende de voirs
kynderkens onderhouden datmen sunderlinghe een
stuck van weghen des voirs jasps vercochte om den
voirs meesten janne te betalen en den voirs
jaspen voirtaene tonderhouden Soe weerdde bijd
raede vand stadt uutghesproken en ghetermineert
joesen voirs yerst ghevraecht sijnde oft hij selve
de goeden niet en soude hebben willen in handen